EkBass/fiwiki-20250220-pages-articles huggingface dataset:
Käyttötaide

Soveltava taide eli käyttötaide on käytännön tarkoituksia palvelevaa taidetta, esimerkiksi taideteollisuuden tuotteita ja mainosgrafiikkaa. Julisteet ja kirjan piirretty kuvitus ovat tämän ajattelun mukaan käyttötaidetta. Rajanvedot ovat kuitenkin historiallisesti nopeasti muuttuvia. Käyttötaiteen käsite on muunnettu johdannainen niin sanottujen vapaiden taiteiden ja soveltavien taiteiden välisestä jaosta. Antiikissa Artes liberales, vapaat taiteet olivat vapaille miehille tarkoitettuja tietoja ja taitoja, joiden hallinta ja käyttö erottivat heidät orjista. Sittemmin käsitettä sovellettiin uudelleen taiteenlajien muodollisten luokittelujen tekemiseen ja taiteiden käyttötarkoitukset erotettiin määrittelystä erilleen. Sovelletut taiteet olivat esimerkiksi taideteollisuutta, jolla katsottiin olevan hyötykäyttöä päinvastoin kuin niin sanotulla korkeataiteella, jolla oli etunaan tuottaa puhtaita eli pyyteettömiä taidenautintoja. Samaa perua on jako niin sanottuihin ylempiin ja alempiin taiteisiin. == Arvostelua == Pragmatistisen filosofian mukaan merkitys on käyttö (esimerkiksi Charles S. Peirce). John Deweyn mukaan taideteos on kokemus. Tämäntapaisen ajattelun mukaan kantilaista puhdasta, muusta kokemisesta eroavaa tai ”ylempää” esteettistä kokemusta ei ole olemassa ja sitä myötä myös taidelajien hierarkisointi taideteosten käytön mukaan ei tee oikeutta taiteen tavalle olla olemassa. Samaa puolustaa taidemaailmassa viime aikoina tapahtunut uudelleenorganisoituminen ja eri taiteenlajien väliset muutokset, jotka myös puoltavat edellä mainittujen jaottelujen hylkäämistä. == Lähteet ==
Henkilömatrikkeli

Henkilömatrikkeli on luettelo sellaisten ihmisten henkilötiedoista, joilla on sama ammatti tai koulutus tai samantapaisia saavutuksia esimerkiksi urheilun tai kulttuurin alalla. Suomessa henkilötietolaki sallii tiettyjen tietojen keräämisen esimerkiksi oppilaitosten rekistereistä tällaista matrikkelia varten ilman asianomaisten suostumusta, ellei asianomainen ole sitä itse nimenomaan kieltänyt.Vehkamäki, Pirjo – Tamminen-Dahlman, Anne: Julkisuus ja tietosuoja opetustoimessa. Sivu 73. Opetushallitus 2006. ISBN 952-13-1934-8. Viitattu 9.7.2013 == 2000-luvulla ilmestyneitä suomalaisia matrikkeleita == * Lääkärimatrikkeli on vuodesta 1952 on ilmestynyt säännöllisesti viiden vuoden välein. Vuonna 2023 ilmestyvä Suomen lääkärit 2022 on jo 23. lääkärimatrikkeli, ja sen julkaisee Suomen Lääkäriliitto. *Vuonna 1974 julkaistiin Suomen teologit ja kirkkomuusikot -matrikkeli, jossa olivat mukana myös kanttorit. Tämän jälkeen ilmestyi noin 10 vuoden välein neljä teologimatrikkelia nimellä Suomen teologit – Finlands teologer vuoteen 2010 asti. Vuonna 2018 Suomen kirkon pappisliitto julkaisi Pappismatrikkelin, jossa on yli 5 000 henkilön tiedot, joista yli 200 on lehtorin oikeudet saaneita ja muut ovat pappeja. == Esimerkkejä muista suomalaisista henkilömatrikkeleista == * Aateliskalenteri * agrologimatrikkeli * Ylioppilasmatrikkeli * Kuvataiteilijamatrikkeli * oppilaitosten matrikkelit * professorimatrikkeli (esim. Suomen professorit 1640–2007) * Tekniikan akateemiset ja arkkitehdit, diplomi-insinööri ja arkkitehtimatrikkeli * upseerimatrikkeli Suuresta Pohjan sodasta ==Lähteet== == Aiheesta muualla == *Tietosuojavaltuutettu. *Sukututkimusseura. *
Rik Mayall

Rik Mayall (7. maaliskuuta 1958 Harlow, Essex – 9. kesäkuuta 2014 Lontoo) oli englantilainen koomikko. Mayall lukeutui Englannin vaihtoehtoisten komediapiirien pioneereihin 1980-luvun alkupuolella. Hän teki paljon yhteistyötä Adrian Edmondsonin kanssa. Ollessaan kolmivuotias Mayall muutti teatteriopettajavanhempiensa kanssa Droitwich Spahan Worcestershirelle, missä hän vietti koko lapsuutensa esiintyen vanhempiensa näytelmissä. Sittemmin hän opiskeli teatteritaidetta Manchesterin yliopistossa ja saavutti 1980-luvulla suosiota esiintymällä The Comedy Storessa yhdessä Adrian Edmonsonin kanssa nimellä ”20th Century Coyote”. Ensiesiintymisensä televisiossa Mayall teki sarjassa A Kick Up the Eighties. Lopullisen läpimurtonsa hän teki vuonna 1982 komediasarjassa Älypäät, jossa hänen roolinsa oli yhteiskunnallisesti aktiivinen Cliff Richardia ihaileva sosiologian opiskelija Rick. Hän myös käsikirjoitti sarjan yhdessä Ben Eltonin ja tyttöystävänsä Lise Mayerin kanssa. Hän myös esiintyi The Comic Strip -koomikkorymän esityksissä. Edmonsonin kanssa hän esiintyi myös Saturday Live -ohjelmassa nimellä ”The Dangerous Brothers”, jotka tekivät stunt-temppuja mm. sytyttämällä toisiaan tuleen. Yhdessä Edmondsonin ja Älypäissä myös esiintyneen Nigel Planerin kanssa hän esiintyi vuonna 1986 sarjassa Filthy Rich & Catflap ja Edmondsonin kanssa sarjassa Bottom (1991–92, 1995), jossa heidän roolihahmonsa muistuttivat hyvin paljon heidän Älypäissä esittämiään hahmoja. Hän esiintyi myös sarjassa Musta kyy sekä joissakin elokuvissa. Vuonna 1998 Mayall joutui vakavaan mönkijäonnettomuuteenhttp://www.orangeneko.com/rik/times1.htm , minkä jälkeen hänen kuntonsa ja muistinsa heikkenivät. Samoihin aikoihin hän teki Edmondsonin kanssa elokuvan Hotelli Paradiso ja esiintyi pääosassa komediasarjassa Believe Nothing. Sittemmin hän esiintyi myös sivurooleissa monissa muissa elokuvissa. Mayall kuoli 9. kesäkuuta 2014.http://www.iltalehti.fi/viihde/2014060918391503_vi.shtml == Lähteet == ==Aiheesta muualla== * * * Epävirallinen Mayall-fanisivusto Luokka:Englantilaiset näyttelijät Luokka:Brittiläiset koomikot Luokka:Vuonna 1958 syntyneet Luokka:Vuonna 2014 kuolleet
Barlow-linssi

Barlow-linssi (tunnetaan myös nimellä Barlow) on kaukoputken lisälaite, jolla voidaan pidentää kaukoputken tehollista polttoväliä. Barlow-linssi tuplaa, kolmin- tai viisinkertaistaa kaukoputken polttovälin. Se koostuu yleensä yhdestä tai useammasta negatiivisesta linssistä, ja vastaa toimintaperiaatteeltaan kameroissa käytettävää polttovälin muuttajaa. Laadukas Barlow-linssi ei aiheuta valohäviötä, vaan parhaimmillaan parantaa kuvan kontrastia ja laatua. Linssi on nimetty keksijänsä Peter Barlowin mukaan. Luokka:Optiset laitteet
Juhana Rantala

Juhana Tuomas "Pätkä" Rantala on suomalainen rumpali. Hän on soittanut rumpuja HIM-yhtyeessä vuosina 1995–1998. Muita Rantalan yhtyeitä ovat olleet Spiha ja Slumgudgeon, hc punk -yhtye Ylivallan Orjat ja Divine Decay. Tämänhetkinen orkesteri on Sleep Of Monsters. Rantala on myös toiminut muutaman keikan ajan tuuraavana rumpalina lappeenrantalaisen thrash metal -yhtyeen Mokoman riveissä vuonna 1999. Rantala esiintyy usein taiteilijanimellä Pätkä, ja Spiha- yhtyeessä hänet tunnettiin nimellä Ringo Deathstarr. == Aiheesta muualla == * Luokka:Suomalaiset metallimusiikin rumpalit Luokka:Elävät henkilöt Luokka:Syntymävuosi puuttuu
Görlitz

Görlitz (, , ) on kaupunki Saksassa Neissejoen rannalla Saksin osavaltiossa. Neissen vastarannalla on Puolan kaupunki Zgorzelec, jonka kanssa Görlitz muodosti yhtenäisen kaupungin, ennen kuin Saksan ja Puolan raja vuonna 1945 siirrettiin Oder-Neisse-linjalle, jolloin se jakoi kaupungin kahtia. Vuoden 2011 väestönlaskennassa siellä oli 54 441 asukasta. Görlitzin yhteistyökaupunkeja ovat Selfkant Nordrhein-Westfalenin osavaltiossa, List Schleswig-Holsteinin osavaltiossa ja Oberstdorf Baijerin osavaltiossa. Paikkakuntia yhdistää niiden sijainti Saksan äärimmäisissä pisteissä. Vuoden lämpimin kuukausi on elokuu, jolloin keskimääräinen ylin lämpötila on 23,2 °C, mutta heinäkuu on melkein yhtä lämmin. Keskimääräinen alin lämpötila on pakkasen puolella joulu-, tammi- ja helmikuussa. ==Lähteet== ==Aiheesta muualla== * Kaupungin verkkosivusto , , Luokka:Saksin kunnat Luokka:Saksan kaupungit
Tsotsi

Tsotsi on vuonna 2005 valmistunut eteläafrikkalainen elokuva, joka kertoo nuoren pikkurikollisen, Tsotsin (Chweneyagae) tarinan kuuden päivän ajalta Johannesburgin väkivaltaisissa ghetoissa. Elokuva perustuu Athol Fugardin samannimiseen romaaniin. Elokuvassa käytetään runsaasti paikallista kwaito- musiikkia, jota esittää elokuvassa pääasiassa kuuluisa eteläafrikkalainen kwaito-artisti, Zola. Elokuva voitti monia kansainvälisiä palkintoja, mukaan luettuna parhaan vieraskielisen elokuvan Oscarin. == Juoni == Tsotsi (Chweneyagae) on pienen rikollisjoukon johtaja, pikkugangsteri, joka ansaitsee elantonsa ryöstämällä ihmisiä ympäri Johannesburgia. Jo pienenä lapsena hän pakeni väkivaltaista isäänsä ja sairasta äitiään Soweton slummeihin, jossa hän asui muiden kohtalotovereidensa kanssa pitäen betoniputkia kotinaan. Lapsuuden traumat palaavat Tsotsin mieleen aika ajoin ja paetakseen niitä hän turvautuu väkivaltaan. Eräänä iltana Tsotsi päätyy ryöstämään Johannesburgin rikkaalta alueelta auton, jonka sisältä hän yllättäen löytää pienen vauvan. Tsotsin julma ja väkivaltainen kuori alkaa pikkuhiljaa rapista kun hän päättääkin ottaa vauvan ja pitää tästä huolta. Elokuva päättyy kohtaukseen, jossa Tsotsi poliisien piirittämänä lopulta palauttaa vauvan äidilleen, joka halvaantui vyötäröstä alaspäin auton ryöstön yhteydessä. Lopulta Tsotsi antautuu poliiseille. == Rooliluettelo == == Lähteet == == Aiheesta muualla == * * Luokka:Eteläafrikkalaiset elokuvat Luokka:Vuoden 2005 elokuvat Luokka:Rikosdraamaelokuvat Luokka:Gavin Hoodin ohjaamat elokuvat Luokka:Parhaan vieraskielisen elokuvan Oscar-palkinnon saaneet elokuvat Luokka:Romaaneihin perustuvat elokuvat Luokka:Elokuvat köyhyydestä
Rob Van Dam

Robert Alex Szatkowski (s. 18. joulukuuta 1970 Battle Creek, Michigan) on yhdysvaltalainen showpainija, joka tunnetaan parhaiten nimellä Rob Van Dam (RVD). Van Dam on kolminkertainen maailmanmestari. Hän on voittanut ECW- ja WWE-mestaruuden vuonna 2006 sekä TNA-mestaruuden vuonna 2010. Van Dam aloitti ammattilaisuransa vuonna 1990. Vuonna 1992 Van Dam liittyi World Championship Wrestling -painipromootioon mutta jätti sen 1994 vaatimattoman menestyksen takia. ECW:hen hän siirtyi vuonna 1996 ja voitti avausottelussaan Axl Rottenin. WWE:hen Van Dam siirtyi vuonna 2001. Vuonna 2006 hän voitti sekä ECW- että WWE-mestaruudet mutta menetti mestaruusvyöt, kun poliisi oli pysäyttänyt hänet huumeiden hallussapidosta. Rob Van Dam on näytellyt monessa elokuvassa kuten Wrong side of town - elokuvassa. ==Filmografia== *2010: Family Feud - (Ollessaan oma itsensä) (5 jaksoa) *2010: Wrong Side of Town - (Bobby Kalinowsky) *2009: Bloodstained Memoirs - (Ollessaan oma itsensä) *2009: Sketch Of Life - (Ollessaan oma itsensä) *2008: Hulk Hogan's Celebrity Championship Wrestling - (Ollessaan oma itsensä) (jakson, treenasi ammattilaisten kanssa) *2005: One Of A Kind - (Ollessaan oma itsensä) *2002: The Backyard - (Ollessaan oma itsensä) *2002: Black Mask 2: City Of Masks (The Claw) *2001: Ultimate Revenge - (Ollessaan oma itsensä) (2 jaksoa) *2001: Spy TV - (Various) (1 jakso) *2000: V.I.P - (Mjr Talbot) (1 jakso, Survival) *2000: The X-Files (Burts opponent) (1 jakso, Fight Club) *2000: 18 Wheels Of Justice (Robert Laramie) (1 jakso, Outside Chance *1999: City Guys (Ollessaan oma itsensä) (1 jakso, El Trainmania IV) *1997: Blood Moon (Dutch) *1995: Superfights (Mercenary) == Managerit == *Bill Alfonso *Paul Heyman *Jerry Lawler *Stephanie McMahon-Helmsley *Baher McSalem == Tunnusmusiikit == *"Poundcake" by Van Halen (ECW; 1996–1997) *"Wail" by John Spencer Blues Explosion (ECW; 1997) *"This Is Extreme" by Harry Slash and The Slashtones (WWF; 1997) *"Walk" by Pantera (ECW; 1997–1998) *"Walk" by Kilgore (ECW; 1998–2001) *"The Whole Dam Show" by Jim Johnston (WWF; 9, Heinäkuuta 2002) *"One of a Kind" by Breaking Point (WWF/E; 7, Tammikuuta 2002–Syyskuu 2007, 25, Tammikuuta 2009) *"The Whole F'n Show!" by Kushinator (IGF, AWR, WSW, TNA; Maaliskuu 2010–present) == Lopetusliikkeet == *Five Star Frog Splash *Rolling Thunder *Van Daminator *Van Terminator *Split-legged moonsault == Lähteet == ==Valmentajat== Baher Salem, Jonatan Girgis ja Ultimate Warrior Luokka:Yhdysvaltalaiset showpainijat Luokka:Vuonna 1970 syntyneet Luokka:Elävät henkilöt
Ahteri

Ahteri voi tarkoittaa ainakin seuraavia asioita: * aluksen perää * pakaroita
Laura Production

Laura Production on suomalainen aikuisviihdeyhtiö, joka aloitti toimintansa keväällä 2004. Yrityksen tuotanto käsittelee still-kuvien, pornoelokuvien ja Internet-livelähetysten tekoa. Yrityksen johdossa toimii suomalainen pornonäyttelijä Laura. Seksitreffit.fi, eli Laura Production, on julkaissut yli 300 kpl suomalaisia 15–60 minuuttia pitkiä aikuisviihdevideoita internetissä sekä 12 suomalaista aikuisviihde-DVD-levyä. Laura Productionin ensimmäinen täyspitkä elokuva oli Blondes Have More Fun. Yritys tuotti myös tiettävästi ensimmäisen suomalaisen HDV-tekniikalla, 1080i-kameralla, kuvatun pornoelokuvan Sneaking on my Sister vuonna 2006. Blondes Have 2 Much Fun on jatkoa Lauran Blondes-sarjalle. Elokuvassa on mukana monia muita suomalaisia aikuisviihdemalleja. ==Elokuvia== *Sneaking on my Sister *Blondes Have 2 Much Fun! *Ironsteel *Blondes Have More Fun == Muuta DVD tuotantoa == *Suomiteinit 1 *Suomiteinit 2 *Suomiteinit 2007 *MrLotharin teinikoulu 1 *MrLotharin teinikoulu 2 *Blondes Have more Fun 1 *Blondes Have 2 much fun (2) *Sneaking on my Sister *Suomiamatöörit 1 *Suomiamatöörit 2 *MrJack Ensimmäinen Ristiretki *MrJack Toinen Ristiretki == Palkintoja == *Jorma 2004 –voittaja: Paras elokuva – ”Blondes Have More Fun” (Laura Production) *Jorma 2005 –voittaja: Paras kohtaus – ”The Gentleman” (Laura Production) Jorma-palkinnot myöntää Sexhibition seksimessuilla palkintoraati == Suomalaisia malleja == Tunnetuimpia suomalaisia aikuisiviihdemalleja, jotka ovat kuvanneet Seksitreffeille: Laura Sade, Saana, Mr Lothar, Tony Scorpion, Kalle, RedSonja, Jamina, Jeppe, MrJack, MrPete, Jean-Pierre (J-P) ==Aiheesta muualla== * Laura- live * Sexhibition Luokka:Suomalaiset aikuisviihdeyhtiöt
MILAN

MILAN (Missile d’infanterie léger antichar) saksalais-ranskalaisen Euromissilen panssarintorjuntaohjusjärjestelmä. Ohjuksen kehitys alkoi 1962 ja se otettiin käyttöön 1972. Se on palveluskäytössä 41 maassa. MILAN on SACLOS- ohjattu, joten ampujan pitää vain pitää tähtäin maalissa ja ohjauskomennot välitetään ohjukselle sen perästä purkautuvaa johdinta pitkin. MILAN 3:n ohjuksen nopeus on 720 km/h, kantomatka 2 km ja lentoaika 12,5 sek. *MILAN: ontelokranaatti (1972) *MILAN 2: ontelokranaatti (1984) *MILAN 2T: kaksoisontelokranaatti (1993) *MILAN 3: ontelokranaatti (1996) *MILAN ADT/ER: digitalisoitu laukaisin, 3 km kantomatka, uusi taistelukärki, joka läpäisee 1 000 mm reaktiivipanssaria ja 3 m betonia (2006 alussa) Lisenssivalmistajia ovat brittiläinen BAE ja Espanja ja Intia. Noin 350 000 ohjusta ja 10 000 laukaisinta on valmistettu. == Käyttäjät == Ranska on lähettänyt MILAN- järjestelmiä Ukrainaan. == Lähteet == ==Aiheesta muualla== * MILAN ANTI-TANK MISSILE SYSTEM, EUROPE (army-technology.com) * Milan (globalsecurity.org) Luokka:Panssarintorjuntaohjukset Luokka:Falklandin sota
Branko Crvenkovski

Branko Crvenkovski (, s. 12. lokakuuta 1962) oli Makedonian tasavallan presidentti vuosina 2004–2009, tätä ennen pääministeri 1992–1998 ja 2002–2004. Crvenkovski opiskeli tietotekniikkaa ja automaatiota Pyhän Kyrilloksen ja Methodiuksen yliopistossa Skopjessa ja valmistui 1986. Hän työskenteli vuosia Semos-yhtiön osastonjohtajana Skopjessa. Hänet valittiin Makedonian tasavallan parlamenttiin maan ensimmäisissä monipuoluevaaleissa 1990. Crvenkovski valittiin huhtikuussa 1991 perustetun Makedonian sosiaalidemokraattisen liiton (Socijaldemokratski sojuz na Makedonija, SDSM) johtoon. 5. syyskuuta 1992 hänestä tuli maan ensimmäinen pääministeri sen itsenäistymisen jälkeen. Hän oli virassaan Euroopan nuorin. Crvenkovski jatkoi virassa vielä neljä vuotta joulukuun 1994 vaalien jälkeen. Kristillisdemokraattisen VMRO-DPMNE -puolueen Ljubčo Georgievskin pääministerikauden jälkeen SDSM:n johtama koalitio voitti syyskuun 2002 vaalit ja Crvenkovski palasi pääministeriksi 7. lokakuuta. Kun presidentti Boris Trajkovski sai surmansa lento-onnettomuudessa, SDSM nimitti Crvenkovskin presidenttiehdokkaaksi 14. huhtikuuta 2004 vaaleihin, joissa hän voitti toiselle kierroksella VMRO-DPMNE:n Sasko Kedevin saaden 63 prosenttia äänistä. == Lähteet == * http://www.setimes.com/cocoon/setimes/xhtml/en_GB/infoBios/setimes/resource_centre/bios/crvenkovski_branko Luokka:Pohjois-Makedonian presidentit Luokka:Pohjois-Makedonian pääministerit Luokka:Vuonna 1962 syntyneet Luokka:Elävät henkilöt
Kiro Gligorov

Kiro Gligorov (, 3. toukokuuta 1917, Štip - 1\. tammikuuta 2012, Skopje ) oli makedonialainen poliitikko ja itsenäisen Makedonian tasavallan ensimmäinen presidentti 27. tammikuuta 1991 – 19. marraskuuta 1999. Hänet valittiin uudelle kaudelle 1994. Gligorov kävi koulunsa Skopjessa ja valmistui Belgradin yliopistosta 1938 ja työskenteli asianajajana pankissa. Toisen maailmansodan aikana hän otti osaa partisaanitoimintaan. Vuosina 1944–1945 hän oli Makedonian antifasistisen kansallisen vapautuksen liikkeen presidiumin rahastonhoitajana ja lähetettiin sodan jälkeen Belgradiin kansantasavallan edustajana. Gligorov toimi Jugoslavian valtion ja kommunistipuolueen johtotehtävissä, hallituksen varapääsihteerinä 1945–1947 ja vastuussa taloudesta, ja liittovaltion valtiovarainministerinä 1962–1967. Hän oli yksi johtavia markkinatalouden kannattajia, mikä toteutuikin Jugoslaviassa 1960-luvulla siirryttäessä sosialistiseen markkinatalouteen ensimmäisenä sosialistimaana. 1970-luvulla hän toimi presidiumin jäsenenä 1974–1978 ja sen jälkeen parlamentin puhemiehenä, minkä jälkeen hänet käytännössä siirrettiin syrjään politiikasta. Hän oli kuitenkin yksi johtavista teoreetikoista ja kutsuttiin uudelleen Ante Markovićin hallituksen avuksi uusia markkinatalousuudistuksia suunniteltaessa. Jugoslavian 1989–1990 kriisien myötä Gligorov teki paluun Makedonian politiikassa ajaen markkinataloutta ja monipuoluejärjestelmää. Hänet valittiin tuolloin vielä Jugoslaviaan kuuluneen tasavallan presidentiksi ensimmäisessä vapaassa vaalissa vuonna 1990 ja aloitti virkakautensa 27. tammikuuta 1991. Syyskuun kansanäänestyksen jälkeen maa julistautui itsenäiseksi ja pääsi ainoana Jugoslavian osavaltiona irtautumaan rauhanomaisesti serbian ja kroaattien taistellessa verisesti jo kesäkuussa 1991. Gligorov valittiin uudelle kaudelle tehtiin lokakuussa 1994. Vaalituloksen kiistanalaisuuden vuoksi hän ei päässyt astumaan virkaansa heti. 3. lokakuuta 1995 häntä vastaan tehtiin murhayritys Skopjessa autopommilla. Gligorovin sijaisena toipilasaikana toimi parlamentin puhemies Stojan Andov. Gligorov menetti näön toisesta silmästään. == Lähteet == * Kiro Gligorov, President of The Republic of Macedonia (1991 - 1999) ===Viitteet=== Luokka:Jugoslavialaiset poliitikot Luokka:Pohjois-Makedonian presidentit Luokka:Vuonna 1917 syntyneet Luokka:Vuonna 2012 kuolleet
Vlado Bučkovski

Vlado Bučkovski (, s. 2. joulukuuta 1962 Skopje) on pohjoismakedonialainen poliitikko. Hän oli Pohjois-Makedonian eli tuolloisen Makedonian tasavallan pääministeri 15. joulukuuta 2004 lähtien elokuuhun 2006. Hän oli puolustusministeri toukokuusta 2001 marraskuuhun 2001 ja uudelleen marraskuusta 2002 joulukuuhun 2004. Hän oli Makedonian sosiaalidemokraattisen liiton (SDSM) johtaja. Bučkovski suoritti alemman korkeakoulututkinnon oikeustieteessä Skopjessa 1986, ylemmän 1991 ja väitteli tohtoriksi 1998. Hän toimi osatasavaltansa parlamentin asiantuntijana 1987–1988 ja työskenteli yliopistossa vuodesta 1998. Varaprofessoriksi hänet nimitettiin 2003. Bučkovski oli keskusvaalilautakunnan jäsen 1998–2000 ja Skopjen kaupunginvaltuuston puheenjohtaja 2000–2001. Bučkovski nimitettiin puolustusministeriksi Ljubčo Georgievskin laajapohjaiseen hallitukseen toukokuussa 2001, ja hän katkoi tointa SDSM:n Branko Crvenkovskin toisessa hallituksessa 1. marraskuuta 2002 alkaen. Kun Crvenkovski voitti ennenaikaiset presidentinvaalit huhtikuussa 2004. Hänen seuraajansa Hari Kostov erosi yllättäen jo marraskuussa ja Bučkovskista tuli 26. marraskuuta puolueensa johtaja ja hallituksen muodostaja. Hän otti kahdeksan Kostovin ministerin lisäksi mukaan kymmenen uutta ja otti tavoitteekseen kehittää maan EU- ja NATO-integraatiota. Vuonna 2013 Bučkovski uhkasi erota SDSM:stä ja perustaa uuden puolueen. Myöhemmin samana vuonna hänet tuomittiin valtion varojen väärinkäytöstä puolustusministerikaudellaan kolmeksi vuodeksi vankilaan. ==Lähteet== * South-east European Times Bios (Arkistoitu lähde) === Viitteet === Luokka:Pohjois-Makedonian pääministerit Luokka:Vuonna 1962 syntyneet Luokka:Elävät henkilöt
Hari Kostov

Hari Kostov (, s. 13. marraskuuta 1959) oli Pohjois-Makedonian eli tuolloisen Makedonian tasavallan pääministeri 31. toukokuuta 2004 – 18. marraskuuta 2004. Kostov syntyi Pisnican kylässä Probištipissa. Hän valmistui Pyhien Kyrilloksen ja Methodioksen yliopiston taloustieteen osastolta 1983 ja työskenteli Jugoslavian Makedonian sosialistisen tasavallan hallitukselle. Kostov nimitettiin 1998 Makedonian tasavallan hallituksen talousneuvonantajaksi. Hän oli Branko Crvenkovskin ensimmäisessä hallituksessa varavaltiovarainministerinä ja ohjasi pankkiuudistuksia tekevää komiteaa ja työskenteli Maailmanpankille 1995 ja 1996. Hän oli Crvenkovski toisessa hallituksessa sisäministerinä 2002- ja kun Crvenkovski valittiin presidentiksi, hän nimitti Kostovin hallituksenmuodostajaksi. Kostov piti pääasiassa edellisen hallituksen ministerit. Hän jätti eronpyyntönsä 15. marraskuuta koalitiohallituksen sisäisten erimielisyyksien vuoksi, lähinnä makedoni- ja albaaniministerien välillä. Häntä seurasi pääministerinä puolustusministeri Vlado Bučkovski. Kostov työskentelee ensimmäisenä yleisjohtajana Komercijalna banka a.d. Skopjessahttp://www.kb.com.mk/en/menadzment.asp , jota virkaa hän hoiti myös ennen hallitukseen nimittämistään. ==Lähteet== * Hari Kostov - Prime Minister of Macedonia (SeTimes) Luokka:Pohjois-Makedonian pääministerit Luokka:Vuonna 1959 syntyneet Luokka:Elävät henkilöt
Radmila Šekerinska

Radmila Šekerinska (; s. 10. kesäkuuta 1972) on pohjoismakedonialainen poliitikko, joka oli tuolloisen Makedonian tasavallan varapääministerinä Branko Crvenkovskin, Hari Kostovin ja Vlado Bučkovskin hallituksissa ja ulkomaanavun kansallinen koordinaattori (SDSM). Hän oli Makedonian tasavallan virkaatekevä pääministeri 12. toukokuuta 2004 – 12. kesäkuuta 2004 ja 3. marraskuuta 2004 – 15. joulukuuta 2004. Hänet valittiin 5. marraskuuta 2006 Makedonian sosiaalidemokraattisen liiton johtoon Vlado Bučkovskin eron jälkeen. Šekerinska valmistui 1995 Skopjesta sähkötekniikan laitokselta. Hän johti Soros-säätiön suhdetoimintaa. Hänet valittiin 1996 Skopjen kaupunginvaltuustoon ja 1998 parlamenttiin. Hänestä tuli sosiaalidemokraattisen liiton (СДСМ; SDSM) varapuheenjohtaja. Pääministeri Branko Crvenkovski nimitti Šekerinskan varapääministeriksi vastuullaan EU- yhdentyminen. Hän johti Crvenkovskin menestyksekästä presidentinvaalikampanjaa 2004 ja toimi pääministerinä kolmisen viikkoa tämän voiton jälkeen. Šekerinska piti varapääministerin asemansa Hari Kostovin ja tämän erottua Vlado Bučkovskin hallituksissa. Šekerinska jätti asemansa puolueen johdossa 8. puoluekokouksessa syyskuussa 2008 puolueen kärsimän vaalitappion jälkeen. Hänen seuraajakseen valittiin Zoran Zaev määräajaksi toukokuuhun 2009 asti, jolloin presidentti Branko Crvenkovskin kausi päättyy.SDSM elects new president, SETimes == Lähteet == * CV hallituksen sivustolla === Viitteet === Luokka:Pohjoismakedonialaiset poliitikot Luokka:Vuonna 1972 syntyneet Luokka:Elävät henkilöt
Oleksandr Moroz

Oleksandr Oleksandrovytš Moroz (, s. 29. helmikuuta 1944) on ukrainalainen poliitikko, joka toimi Ukrainan parlamentin Verh’ovna Radan puhemiehenä vuosina 1994–1998 ja 2006–2007. Hän toimi Ukrainan sosialistisen puolueen puheenjohtajana vuoteen 2022 asti, jolloin se määrättiin lakkautettavaksi Venäjä-mielisenä. Moroz syntyi Budan kylässä Kiovan alueella. Hän valmistui vuonna 1965 Ukrainan maatalousakatemiasta maatalousinsinöörimekaanikoksi. Hän työskenteli vuosina 1966–1974 opettajana Taraštšassa ja sen jälkeen insinöörinä. Vuosina 1976–1990 hän toimi Neuvostoliiton kommunistisessa puolueessa erinäisissä tehtävissä Kiovan alueella. Vuonna 1990 Moroz valittiin Verh’ovna Radaan, jossa hän istui kansanedustajana vuoteen 2007 asti. Vuonna 1991 hänet valittiin Ukrainan sosialistisen puolueen poliittisen neuvoston puheenjohtajaksi. Vuosina 1994–1998 hän toimi parlamentin puhemiehenä. Vuosien 1994, 1999 ja 2004 presidentinvaaleissa hän pyrki presidentiksi, muttei tullut valituksi. Vuonna 2006 hänet valittiin uudelleen parlamentin puhemieheksi. Vuoden 2007 parlamenttivaaleissa Morozin puolue ei ylittänyt äänikynnystä eikä häntä näin ollen valittu parlamenttiin. Vuoden 2010 presidentinvaalissa hän sai 0,38 prosenttia äänistä. Vuoden 2012 parlamenttivaaleissa hän pyrki Verh’ovna Radaan kiovalaisesta vaalipiiristä, muttei tullut valituksi. Vuoden 2019 presidentinvaalissa hän oli ehdolla, mutta vetäytyi vaalista. Morozin valinta puhemieheksi vuonna 2006 oli kiistanalainen, koska se rikkoi Tymošenkon blokin, Meidän Ukrainamme ja sosialistien sopimusta koalitiohallituksesta ja sosialistit siirtyivät Morozin johdolla yhteistyöhön alueiden puolueen kanssa. == Lähteet == ==Katso myös== * Ukrainan presidentinvaalit 2004 * Ukrainan parlamenttivaalit 2006 * Ukrainan parlamenttivaalit 2007 Luokka:Ukrainalaiset poliitikot Luokka:Vuonna 1944 syntyneet Luokka:Elävät henkilöt
My Dying Bride

My Dying Bride on kesällä 1990 Halifaxissa, Englannissa perustettu doom metal -yhtye. Yhtyeen perustivat Aaron, Andy, Calvin ja Rick, ja kuusi kuukautta perustamisen jälkeen he julkaisivat ensimmäisen demonsa Towards The Sinister. ==Diskografia== ===Demot, singlet ja EP:t=== * Towards the Sinister (demo, 1990) * God Is Alone (7", 1991) * Symphonaire Infernus Et Spera Empyrium (EP, 1991) * The Thrash Of Naked Limbs (EP, 1992) * Unreleased Bitterness (7", 1993) * I Am The Bloody Earth (EP, 1994) * The Sexuality Of Bereavement (7", 1994) * Deeper Down (EP, 2006) * The Barghest O' Whitby (EP, 2011) * The Manuscript (EP, 2013) ===Albumit=== * As the Flower Withers (1992) * Turn Loose the Swans (1993) * The Angel and the Dark River (1995) * Like Gods of the Sun (1996) * 34.788%... Complete (1998) * The Light at the End of the World (1999) * The Dreadful Hours (2001) * Songs of Darkness, Words of Light (2004) * A Line of Deathless Kings (2006) * For Lies I Sire (2009) * Evinta (2011) * A Map of All Our Failures (2012) * Feel the Misery (2015) * The Ghost of Orion (2020) * A Mortal Binding (2024) ===Muut=== * Trinity (kokoelma, 1995) * For Darkest Eyes (VHS, 1997) * Meisterwerk I (kokoelma, 2000) * Meisterwerk II (kokoelma, 2001) * For Darkest Eyes (DVD, 2002) * The Voice of the Wretched (Live-CD, 2002) * Anti-Diluvian Chronicles (3CD, 2005) * Sinamorata (DVD, 2005) * An Ode To Woe (Live-CD+DVD 2008) ==Aiheesta muualla== Luokka:Brittiläiset doom metal -yhtyeet Luokka:1990-luvun yhtyeet ja sooloartistit
Galtby

thumb|200px|Galtbyn rannassa ollut etäisyyskyltti Korppoon kotiseutumuseossa. Galtby on kylä Korppoossa Paraisilla noin kolme kilometriä kirkonkylästä pohjoiseen. Kylä tunnetaan parhaiten lauttasatamastaan. Viking Line aloitti vuonna 1959 autolauttaliikenteen sieltä Ahvenanmaalle ja Ruotsin Gräddöhön. Viking kuitenkin siirsi 1962 liikenteensä sieltä Paraisille. Nykyään Galtbystä liikennöidään Ålandstrafikenin autolautoilla Ahvenanmaalle Långnäsiin sekä Finferriesin maantielautalla naapurisaarille Houtskariin ja Norrskataan. Lauttasatamassa on myös kesäkauppa sekä Korppoon kotiseutumuseo. Luokka:Korppoon kylät Luokka:Suomen Itämeren satamat
Ilmatorjuntapanssarivaunu

Ilmatorjuntapanssarivaunu (lyhenne ItPsv) on kohdeilmatorjuntaan tarkoitettu panssaroitu ajoneuvo. Se on tarkoitettu lähinnä panssaripataljoonien ilmatorjuntaan. Tärkeimpinä maaleina ovat taisteluhelikopterit. Ilmatorjuntapanssarivaunujen liikkuvuus vastaan sen suojaamien joukkojen liikkuvuutta ja niiden panssarointi suojaa vaunumiehistöä vähintään kiväärikaliiperisilta luodeilta ja sirpaleilta. Alustana on usein taistelupanssarivaunun runko tai kuljetuspanssariajoneuvo. Ilmatorjuntapanssarivaunut on aseistettu yksi- tai useampiputkisella ilmatorjuntakanuunalla. Tykit ovat nykyisin kaliiperiltaan useimmiten 30–40 mm ja niitä on kaksi tai neljä putkea. Tehokas ampumaetäisyys ilmamaaleihin on 3–4 kilometriä, korkeussuunnassa noin 3 km. Ammuksina voidaan käyttää sirpalekranaattien ohella panssarikranaatteja vaunun itsepuolustukseen vihollisen ajoneuvoja vastaan. Useissa ilmatorjuntavaunuissa on nykyisin myös ilmatorjuntaohjuksia. Ohjusten kantomatka on 6–8 km. Aseistuksen lisäksi vaunu on varustettu laskimin, tutkalla ja muilla sensoreilla. ==Ilmatorjuntapanssarivaunuja== * 90 Marksman * Gepard * Tunguska M1 *
Carlos Edwards

Carlos Edwards (s. 24. lokakuuta 1978 Diego Martin) on trinidadtobagolainen jalkapalloilija, joka pelaa Englannin yhdeksänneksi korkeimmalla sarjatasolla Eastern Counties Football Leaguessa. Edwards aloitti uransa trinidadlaisseuroissa Patna United, Queen's Park CC ja Defence Force, josta hän siirtyi walesilaiseen Wrexhamiin Englannin kolmanneksi korkeimmalle sarjatasolle vuonna 2000. Hänet valittiin Wrexhamin vuoden pelaajaksi vuonna 2003. Toukokuussa 2005 hän siirtyi Luton Towniin toiseksi korkeimmalle sarjatasolle. Lutonin jälkeen Edwards pelasi Sunderlandissa, Wolverhamptonissa, Ipswichissä ja Millwallissa Englannin toiseksi ja kolmanneksi korkeimmilla sarjatasoilla ennen paluutaan kotimaahansa. Trinidad ja Tobagossa Edwards pelasi Ma Pau Starsissa ja Central FC:ssa, kunnes palasi taas Englantiin ja Woodbridge Towniin Englannin yhdeksänneksi korkeimmalle sarjatasolle.https://www.transfermarkt.com/carlos-edwards/profil/spieler/33489 Edwards pelasi ensimmäisen maaottelunsa 5. kesäkuuta 1999 Grenadaa vastaan. Vuoden 2006 MM-kisoissa hän pelasi kaikki kolme Trinidad ja Tobagon ottelua. Edwards on pelannut yhteensä 90 maaottelua, joissa on tehnyt neljä maalia (tilanne 20. helmikuuta 2018).http://fifaworldcup.yahoo.com/06/en/w/player/4317_EDWARDS_Carlos.html == Lähteet == Luokka:Trinidadtobagolaiset jalkapalloilijat Luokka:Vuonna 1978 syntyneet Luokka:Elävät henkilöt
Spam Energy Drink

Spam Energy Drink on Alankomaissa valmistettu energiajuoma. Juomaa valmistuttaa Van Doorne Beverages Alankomaissa, ja Suomen maahantuonnista vastaa Hardeco Finland Oy. Spam-energiajuoman valmistus alkoi tammikuussa 2006. Spam 500 millilitran tölkki tuli markkinoille lokakuussa 2009. == Sisältö == Spam-energiajuoman ravintoarvo / 100 ml: * Kofeiini 30 mg * Tauriini 400 mg * Energia 195 kJ / 46,0 kcal * Proteiini 0,4 g * Hiilihydraatit 10,5 g * Glukuronilaktoni 0,24 g * Inositoli 19,5 mg * Rasva 0 mg * B3 vitamiini (niasiini) 7,2 mg * B5 vitamiini (pantoteenihappo) 2,0 mg * B6 vitamiini 0,8 mg * B12 vitamiini 0,4 µg (mikrogrammaa) == Aiheesta muualla == *Juoman viralliset sivut Luokka:Energiajuomamerkit Luokka:Alankomaalaiset juomat
The Legend of Zelda (LCD-pelit)

Nintendon The Legend of Zelda -pelisarjan pelit tehtiin tavallisesti konsoleille, mutta kaksi elektroniikkapeliä julkaistiin vuonna 1989GameSpot, History of Zelda , Zelda Game & Watch ja Zelda Game Watch. ==Zelda Game & Watch== Nintendo julkaisi Zelda Game & Watch -elektroniikkapelin Game & Watch -sarjaansa vuoden 1989 syksyllä. Taitettavassa laitteessa on kaksi näyttöä ja pelin ohjaimet löytyvät alemmasta puolikkaasta, Nintendo DS:n tapaan. Peli on tasohyppelypeli ja mukailee toteutukseltaan The Adventure of Linkiä. Konsolipeleistä tuttuja elementtejä ovat Triforce, Elämän vesi, vasara ja kartta. Linkin tehtävänä on pelastaa Prinsessa Zelda, kulkien läpi kahdeksan luolan, jota kutakin vartioi lohikäärme. Luola koostuu yhdestä näytöstä, jonka alaosassa Link etenee taistellen hirviöitä vastaan raivaten lopulta tiensä ruudun yläosaan, jossa luolan vartija odottaa. Jokaisesta voittamastaan lohikäärmeestä Link saa Triforcen osan. Voitettuaan viimeisen lohikäärmeen Link pääsee Zeldan luo. Zelda vapautuu vankilastaan ja kävelee Linkin luo, jolloin peli päättyy. Vuonna 1998 Toymax Inc. julkaisi pelin uudelleen Mini Classic -sarjassaan, joka oli joukko avaimenperän kokoisina laitteina toteutettuja Game & Watch -pelejä. Lokakuussa 2002 Nintendo julkaisi pelin piilotettuna lisänä Game Boy Advance -peliin Game & Watch Gallery 4. Pelissä näytön suhteita on muutettu alkuperäisestä matalammaksi ja leveämmäksi. ==Zelda Game Watch== Zelda Game Watch, Zelda-pelikello on Nelsonicin julkaisema rannekello, joka sisältää elektroniikkapelin. The Legend of Zeldaa mukaileva peli sisältää kahdeksan luolaa, jossa jokaisessa on neljä huonetta. Link etenee huoneesta toiseen keräten esineitä ja taistellen keesejä, aquamentuksia ja muita hirviöitä vastaan. Huoneista löytyviä esineitä ovat miekka, bumerangi, sydän ja pommi sekä avain, jonka avulla Link pääsee seuraavaan huoneeseen. Selvitettyään luolan neljännen huoneen Link saa Triforcen osan ja jatkaa seikkailua seuraavassa luolassa. Pelikelloa myytiin mustana, punaisena, valkoisena ja vaaleanpunaisena versiona. ==Lähteet== ==Aiheesta muualla== * Kuvia laitteista * Kuvia Zelda Game & Watchin lopusta * Game & Watch -historiaa LCD -pelit
Tiolit

Tioli on orgaanisessa kemiassa yhdiste, jossa on substituenttina yhden vetyatomin ja yhden rikkiatomin muodostama tioliryhmäksi kutsuttu funktionaalinen ryhmä (-SH). Tioleja kutsutaan perinteisesti myös merkaptaaneiksi, mutta tätä nimitystä ei enää suositella käytettäväksi. Biokemiassa tioliryhmää kutsutaan myös sulfhydryyliryhmäksi. Nimettäessä yhdisteitä tiolit saavat päätteen -tioli. Tioliryhmä on analoginen alkoholien hydroksyyliryhmän (-OH) kanssa. Rikki ja happi ovat samassa jaksollisen järjestelmän ryhmässä, joten tioleilla ja alkoholeilla on osin samankaltaiset kemialliset ominaisuudet. Monet tiolit ovat kirkkaita nesteitä, joiden tuoksu muistuttaa valkosipulia. Moolimassaltaan kevyet tiolit haisevat pahalle ja niin ikään tioleista johtuu muun muassa ulosteen, mätänevän lihan sekä haisunäätien itsepuolustautumiseen käyttämän nesteen paha haju. Tiolien eetterijohdokset ovat nimeltään sulfideja. Sulfoksidit (esimerkiksi dimetyylisulfoksidi) ja sulfonit (esimerkiksi dimetyylisulfoni) ovat sulfidien hapetustuotteita. Merkaptaani-nimitys tulee latinasta: mercurius captans eli elohopeaan sitoutuva. Tiolit sitoutuvat voimakkaasti elohopeaan ja muihin raskasmetalleihin. == Tioleja == *1-dekaanitioli (C10H21SH) CAS-numero 143-10-2 *1-dodekaanitioli (C12H25SH) CAS-numero 112-55-0 *1-heksadekaanitioli (C16H34S / CH3(CH2)15SH) CAS-numero 2917-26-2 *1-nonaanitioli (C9H20S / CH3(CH2)8SH) CAS-numero 1455-21-6 *1-oktadekaanitioli (C18H38S / CH3(CH2)17SH) CAS-numero 2885-00-9 *1-pentaanitioli (C5H12S / CH3(CH2)4SH) CAS-numero 110-66-7 *1-propaanitioli (C3H8S / CH3(CH2)2SH) CAS-numero 107-03-9 *1-undekaanitioli (C11H24S / CH3(CH2)10SH) CAS-numero 5332-52-5 *2-merkaptobentsotiatsoli eli bentsotiatsolitioli (C7H5NS2 / C6H4SNCSH) CAS- numero 149-30-4 *2-merkaptoetanoli eli 2-hydroksietaanitioli (C2H6OS / HSCH2CH2OH) CAS-numero 60-24-2 *2-metyyli-2-propaanitioli ((CH3)3CSH / C4H10S) CAS-numero 75-66-1 *Bentseenitioli (C6H6S / C6H5SH) CAS-numero 108-98-5 *Etaanitioli (C2H5SH / CH3CH2SH) CAS-numero 75-08-1 *Merkaptoetikkahappo (C2H4O2S / HSCH2COOH) CAS-numero 68-11-1 *Metyylimerkaptaani eli metaanitioli (CH3SH ) CAS-numero 74-93-1 *n-butyylimerkaptaani eli 1-butaanitioli (C4H10S / CH3(CH2)3SH ) CAS-numero 109-79-5 *n-heksaanitioli (C6H14S / CH3(CH2)5SH) CAS- numero 111-31-9 *n-heptaanitioli (C7H16S / CH3(CH2)6SH) CAS-numero 1639-09-4 *n-oktyylimerkaptaani eli 1-oktaanitioli (C8H18S / CH2SH(CH2)6CH3) CAS-numero 111-88-6 *Sykloheksaanitioli (C6H11SH) CAS-numero 1569-69-3 *tert- oktyylimerkaptaani eli tert-oktaanitioli (C8H18S / (CH3)2CSHCH2C(CH3)3) CAS- numero 141-59-3 ==Lähteet== == Aiheesta muualla == *
Asukasliitto

Asukasliitto ry on kaikkien asukkaiden etua ajava kansalaisjärjestö, joka neuvoo valtakunnallisesti vuokralla asuvia, omistusasunnon omistavia, osa- omistusasunnossa asuvia ja erilaisia asukkaiden yhteisöjä. Keskeisinä toimintamuotoina ovat valtakunnalliseen ja paikalliseen päätöksentekoon vaikuttaminen, vuotuiset asumisalaa eri näkökulmista käsittelevät seminaarit ja asukkaiden neuvonta. Asukasliitto perustettiin vuonna 1974. Vuodesta 2021 lähtien on puheenjohtajana toiminut Hans Duncker ja varapuheenjohtajana Riitta Salasto. Asukasliitto julkaisee neljä kertaa vuodessa ilmestyvää Asuminen & Yhteiskunta -lehteä (1990–), jota edelsi jäsenlehtenä Asukas (1979–1990). == Lähteet == == Aiheesta muualla == *Asukasliitto Luokka:Asuntopolitiikka Luokka:Suomalaiset järjestöt
Substituentti

Substituentti on orgaanisessa kemiassa atomi tai molekyyli, joka korvaa hiilivetyketjussa vetyatomin. Substituentit, erityisesti funktionaaliset ryhmät, vaikuttavat huomattavasti hiilivetyjen kemiallisiin ominaisuuksiin. Mikäli substitutentti on molekyyli, sen nimeen tulee pääte -yyli, esimerkkinä metyyli. Substituenttien liittymistä hiiliketjuun kuvaavat Markovnikovin ja Zaitsevin säännöt. Optinen isomeria sekä cis-trans-isomeria johtuvat substituenttien eri paikoista hiiliketjussa. Luokka:Orgaaninen kemia
Brigitte Kraus

Brigitte Kraus (s. 12. elokuuta 1956 Bergisch-Gladbach, Länsi-Saksa) on entinen saksalainen keskimatkojen juoksija, joka edusti kilpaurallaan Saksan liittotasavaltaa. Kraus osallistui ensimmäisiin arvokisoihinsa 1973 sisäratojen EM-kisoissa, mutta karsiutui 800 metrin juoksun loppukilpailusta. Hän karsiutui myös seuraavan vuoden sisäratojen EM-kisoissa, mutta 1976 hän voitti Münchenissä järjestetyissä sisäratojen EM-kilpailuissa 1 500 metrin juoksun ajalla 4.15,2. Samana vuonna hän karsiutui Montrealin olympialaisissa. Kraus juoksi 19. helmikuuta 1978 sisäradalla 1 000 metriä aikaan 2.34,8, joka oli uusi maailmanennätys. Samana vuonna hän voitti sisäradoilla EM-pronssia 1 500 metrin juoksussa, mutta Prahan EM-kisoissa hän karsiutui. 1979 hän oli sisäratojen EM-kisoissa 1 500 metrillä neljäs ja 1982 toinen. Ateenan EM- kisoissa 1982 hän oli 3 000 metrin juoksussa seitsemäs ajalla 8.51,60. Vuonna 1983 Kraus voitti ensin sisäratojen Euroopan mestaruuden 1 500 metrillä. Myöhemmin samana vuonna hän voitti MM-hopeaa Helsingin MM-kisoissa 3 000 metrillä ajalla 8.35,11. Seuraavana vuonna hän voitti kolmannen sisäratojen EM-kultansa voitettuaan 3 000 metrin juoksun ajalla 9.12,07, mutta keskeytti Los Angelesin olympialaisissa. 1985 hän voitti sisäradoilla EM-pronssia 1 500 metrillä, mutta keskeytti Stuttgartin EM-kisoissa 1986 ja Indianapolisin sisäratojen MM-kisoissa 1987 3 000 metrin juoksuissa ja Rooman MM-kisoissa 1987 1 500 metrillä. Krausin viimeiset arvokisamitalit olivat 1987 sisäratojen EM-kilpailuissa voitettu pronssi 3 000 metriltä sekä 1988 sisäratojen EM- pronssi 1 500 metrin juoksusta. Kraus teki uransa aikana yksitoista Saksan liittotasavallan ennätystä, joista kolme olisi ollut myös yhdistyneen Saksan ennätyksiä. Hän voitti 800 metrillä Saksan mestaruuden 1976, 1 500 metrillä vuosina 1976, 1978, 1979, 1981, 1983, 1985, 1986 ja 1987 sekä 3 000 metrillä vuosina 1976, 1977, 1979, 1983, 1984, 1985, 1986 ja 1987. Lisäksi hän voitti maansa mestaruuden maastojuoksussa lyhyellä matkalla 1981, 1982, 1983 ja 1984. Hän edusti uransa aikana ensin LG Rhein-Berg -seuraa ja myöhemmin ASV Köln -seuraa. Aktiiviuransa aikana hän painoi 58 kilogrammaa ja oli 180 senttimetriä pitkä. Luokka:Saksalaiset keskimatkojen juoksijat Luokka:Vuonna 1956 syntyneet Luokka:Elävät henkilöt
Pitsku

Pitsku on eräänlainen kevytversio pesäpallosta. Se on suunniteltu erityisesti pienille pelaajille. Pitskua pelataan etenkin Keski-Suomessa ja Pohjanmaalla. ==Eteneminen== Lyöjän ja etenijän on lähdettävä heti ensimmäisestä osumasta. Kärkkyminen on kielletty. == Lähteet == ==Aiheesta muualla== * Pitskun sääntöjä Luokka:Mailapelit Luokka:Pesäpallo
Puistola (Kajaani)

Puistola on kaupunginosa lähellä Kajaanin keskustaa. Pohjoisessa rajana on Mainuantie, jonka takana on Purola, idässä Ratakatu ja Yläkaupunki, etelässä Lönnrotinkatu ja lännessä Kärpäntie. Vuoden 2014 lopussa Puistolassa oli 635 asukasta. Puistola koostuu lähinnä vanhoista puisista omakotitaloista ja muutamasta kerrostalosta pohjoisosassa. Puistolassa on myös seurakuntatalo ja urheilukenttä. == Lähteet == Luokka:Kajaanin kaupunginosat
Arsen Kanokov

Arsen Baširovitš Kanokov (kabardiksi Къанокъуэ Арсен, Qanoque Arsen, , s. 22. helmikuuta 1957) on venäläinen poliitikko, joka oli Venäjän federaatioon kuuluvan Kabardi-Balkarian tasavallan presidentti vuosina 2005–2013. Kanokov syntyi 22. helmikuuta 1957 Šithalassa Urvanskogon piirissä Kabardi- Balkariassa. Kanokov on taloustieteiden tohtori ja hänestä tuli menestyvä liikemies Moskovassa. Joulukuussa 2003 Kanokovista tuli Venäjän valtiollisen duuman jäsen, jonne hänet valittiin Venäjän liberaalidemokraattisen puolueen listalta. Sittemmin hänestä tuli Yhtenäinen Venäjä -puolueen jäsen. Vuoden 2005 syyskuussa Kanokov valittiin Kabardi-Balkarian presidentiksi, kun Kabardi-Balkarian parlamentti hyväksyi Venäjän federaation presidentin Vladimir Putinin tekemän ehdotuksen asiasta. Kanokov korvasi näin tasavallan pitkäaikaisen johtajan Valeri Kokovin, joka oli eronnut terveydellisistä syistä. == Aiheesta muualla == * Kanokovin virallinen kotisivu Luokka:Venäjän federaation kuvernöörit ja aluejohtajat Luokka:Kabardibalkarialaiset poliitikot Luokka:Vuonna 1957 syntyneet Luokka:Elävät henkilöt
Tasoitusjärjestelmä

Tasoitusjärjestelmällä tarkoitetaan mallia, jolla joissakin urheilulajeissa tai peleissä pyritään tasoittamaan eri pelaajien välisiä tasoeroja siten, että heidän on mahdollista mielekkäällä tavalla kamppailla toisiaan vastaan. Tasoitusjärjestelmiä on käytössä muun muassa: * Golfissa * Kilpapurjehduksessa * Shakissa * Go'assa * Frisbeegolfissa Useissä lajeissa ei ole mitään valmista tai tarkkaan määriteltyä mallia tasoitusta varten, mutta sen sijaan erilaisia käytäntöjä on useimpia. Joskus pallopeleissä vastapuoli antaa jonkun määrän pisteitä tms. vastustajalleen "alle", jotta peli tasoittuisi.
BTR-80

BTR-80 () on neuvostoliittolainen kahdeksanpyöräinen kuljetuspanssariajoneuvo. Lyhenne BTR tulee edellä mainittua venäjäksi tarkoittavasta sanasta бронетранспортёр (bronetransportjor). Panssariajoneuvoa valmistetaan Nižni Novgorodissa. BTR-80 otettiin tuotantoon Neuvostoliitossa 1986, jolloin se korvasi vanhemmat BTR-60- ja BTR-70-vaunut. Se on edelleen tuotannossa. Bangladesh tilasi 60 BTR-80:aa rauhanturvatehtäviä varten, ne toimitettiin helmikuuhun 2006 mennessä. Venäjän armeija on tilannut 100 panssariajoneuvoa vuonna 2006. Suomi hankki vuonna 1990 jääkäriprikaatien kalustokokeiluja varten kaksi BTR-80:aa. Jääkäriprikaatien käyttöön valittiin Sisu XA-180.Mäkipirtti 2006, 113 BTR-80:aa on käytetty lukuisissa konflikteissa sekä rauhanturvatehtävissä. ==Ominaisuudet== BTR-80 on suunniteltu täysin uintikykyiseksi. Se kykenee kuljettamaan 10 henkilöä: johtaja, ajaja, ampuja sekä 7 matkustajaa. Siinä on myös NBC-suojaus, automaattinen sammutusjärjestelmä, pilssipumppuja sekä vinssi. Aseistuksena BTR-80:ssa on BPU-1-tornialustaan kiinnitettynä 14,5 mm KPTV- ja 7,62 mm PKT-konekiväärit. Torni kääntyy 360 astetta ja ylöspäin voi ampua jopa 60 asteen kulmissa. Ammuksia KPTV:hen on 500 ja PKT:hen 2 000\. Savuheittimiä on kuusi, kolme kummallakin puolella pääasetta. Ajoneuvon voimanlähteenä on nelitahtinen, 8-sylinterinen ja nestejäähdytteinen dieselmoottori. Moottori tuottaa 260 hevosvoimaa. Suurin nopeus tiellä on 80 km/h ja 9 km/h vedessä. Toimintamatka yhdellä tankkauksella on 600 km. == Versiot == * BTR-80 – kuljetuspanssariajoneuvo * BTR-80K – komentopanssariajoneuvo * BTR-80A – kuljetuspanssariajoneuvo varustettuna 30 mm 2A72-tykillä. * BTR-80S – kuljetuspanssariajoneuvo A- ja S-malleissa tavallinen torni on korvattu modulaarisella asejärjestelmällä. Aseistus voidaan siten sovittaa asiakkaan tarpeisiin. == Käyttäjät == BTR-80 vaunuja on käytössä yli 5 000 kappaletta eri puolilla maailmaa. Maita joissa BTR-80 on käytössä: * * * * * * * * * * * * * * * * * * * * * * * * == Lähteet == * * * ==Viitteet== Luokka:Panssariajoneuvot Luokka:Kuljetuspanssariajoneuvot Luokka:Puna-armeija Luokka:Venäjän maavoimat
Milu

Milu eli davidinhirvi (Elaphurus davidianus)Milu (davidinhirvi) – Elaphurus davidianus laji.fi Suomen Lajitietokeskus on jalokaurislaji, joka elää nykyään ainoastaan tarhattuna. Se on Elaphurus-sukunsa ainoa laji. Luonnossa siitä ei ole tehty lainkaan havaintoja pitkään aikaan. Milu eli Kiinan koillisilla suoalueilla, kunnes se hävisi luonnosta metsästyksen takia vuonna 1939. Miluja oli kuitenkin Qing-dynastian ajan pidetty suljetussa Nanyanin kuninkaallinen metsästyspuisto -nimisellä metsästysalueella. Yongding-joen tulva hävitti puiston lähes kokonaan, mutta parikymmentä kaurista pelastui. Boksarikapinan aikana koko metsästysalue vallattiin ja viimeiset milut sieltä ammuttiin ihmisravinnoksi. Ranskalainen lähetystyöntekijä ja luonnontutkija isä David tapasi milun ensimmäisenä länsimaalaisena Nanyanin kuninkaallisesta metsästyspuistosta 1864. Joitain yksilöitä onnistuttiin 1800-luvulla siirtämään Euroopan eläintarhoihin. Lajin englanninkielinen nimi onkin Pere David's deer ("Isä Davidin hirvi"). IUCN:n julkaisemaan punaiseen listaan laji listattiin vuonna 1990, jolloin sen katsottiin olevan erittäin uhanalainen laji. Vuonna 1996 sen uhanalaisuusluokitusta nostettiin äärimmäisen uhanalaiseksi ja vuonna 2008 luonnosta hävinneeksi. Suomessa miluja on Helsingin Korkeasaaren eläintarhassa ja Liedon Zoolandiassa. Lisäksi niitä on Keski-Suomessa yksityisellä maatilalla, jonne ensimmäinen milu tuotiin sen karattua Zoolandiasta vuonna 2014. thumb|vasen|Sarvipäinen uros. == Lähteet == == Aiheesta muualla == * Ultimate Ungulate * Animal Diversity Web Luokka:Jalohirvet Luokka:Luonnosta hävinneet lajit
Sébastien Tellier

Sébastien Tellier (s. 22. helmikuuta 1975, Le Plessis-Bouchard, Ranska) on ranskalainen muusikko ja lauluntekijä. Air-yhtye löysi Tellier’n ja otti hänet Record Makers -levymerkilleen. Tellier’n kotikutoista tyyliä on verrattu muun muassa Syd Barrettiin ja Serge Gainsbourgiin. Hänen esikuviinsa kuuluvat The Bee Gees, The Eagles, The Beach Boys, Michael Jackson, Prince sekä Robert Wyatt. Kappale ”Fantino” (albumilta L’incroyable Vérité) on osa Sofia Coppolan elokuvan Lost in Translationin (2003) elokuvamusiikkia. Vuonna 2004 Sébastien Tellier sävelsi myös Narco-elokuvan elokuvamusiikin. Tellier soittaa levyillään itse useimmat instrumenttiosuudet ja laulaa, useimmin englanniksi. Toisella albumillaan Politics sovitukset ovat saaneet täydennystä jousista ja puhallinsoittimista. Tellier’n albumia Sexuality on ollut tuottamassa Daft Punk -yhtyeen Guy-Manuel de Homem-Christo. Hänen tavaramerkkinsä on mustat aurinkolasit. ==Eurovision laulukilpailu 2008== Sébastien Tellier edusti Ranskaa Eurovision laulukilpailussa Belgradissa toukokuun 24. päivänä kappaleella ”Divine”, joka julkaistiin hänen albumiltaan Sexuality. Kappale sijoittui sijalle 18. ja sai 47 pistettä. Aluksi se levytettiin kokonaan englanniksi, mutta tämä herätti kuitenkin vastustusta Ranskan parlamentissa. Tämän takia uuteen versioon lisättiin 13 ranskankielistä sanaa. ==Diskografia== ===Albumit=== * L’incroyable Vérité (2001) * Politics (2004) * Narco (2004), elokuvamusiikki * Sessions (2006) * Universe (2006) * Steak (2007), elokuvamusiikki * Narco (2007), elokuvamusiikki * Sexuality (2008) * My God is Blue (2012) * Confection (2013) * L’Aventura (2014) * Marie et les naufragés (2016), elokuvamusiikki ==Lähteet== ==Aiheesta muualla== * * Luokka:Elävät henkilöt Luokka:Ranskalaiset elektronisen musiikin artistit Luokka:Ranskalaiset laulajat Luokka:Ranskalaiset lauluntekijät Luokka:Ranskan euroviisuedustajat Luokka:Vuoden 2008 euroviisuedustajat Luokka:Vuonna 1975 syntyneet
Sarvivuori (albumi)

__NOTOC__ Sarvivuori on Timo Rautiaisen ensimmäinen sooloalbumi, joka julkaistiin 26. huhtikuuta 2006. Sarvivuori nousi julkaisuviikkonsa korkeimpana uutuutena suoraan kakkoseksi Suomen virallisella albumilistalla sekä single Punainen viiva singlelistan ykköseksi.Singlelista Albumin nimi tulee Jyväskylässä sijaitsevasta asuinalueesta, jossa Timo Rautiainen asuu. == Kappaleet == == Kokoonpano == * Timo Rautiainen – laulu, sähkökitara, mandoliini, mandola * Nils Ursin – basso * Peter Engberg – sähkökitara, akustinen kitara, viola caipira, cavaquinho, chromaharp, Suzuki Q-chord, oktaavimandoliini, mandoliini, buzuki, charango * Tuomas Holopainen – kosketinsoittimet * Jussi Lampi – rummut, taustalaulu * Alexander Kuoppala – sähkökitara === Vierailevat muusikot === * Ilkka Ahlgren – pesäpallomaila * Jouni Markkanen – taustalaulu * Puntti Valtonen – taustalaulu * Jarkko Martikainen – taustalaulu * Tony Kakko – laulu, taustalaulu == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Soundi: == Lähteet == == Aiheesta muualla == * Timo Rautiaisen kotisivut * * Luokka:Vuoden 2006 esikoisalbumit Luokka:Timo Rautiaisen albumit Luokka:Jarkko Martikaisen tuottamat albumit